## Rješenje o brisanju iz registra investicijskih fondova Republike Hrvatske MP Balkan.hr otvoreni investicijski fond s javnom ponudom

### NN 56/2012 (17.5.2012.), Rješenje o brisanju iz registra investicijskih fondova Republike Hrvatske MP Balkan.hr otvoreni investicijski fond s javnom ponudom

HRVATSKA AGENCIJA ZA NADZOR FINANCIJSKIH USLUGA

1406

Na temelju odredaba članka 15. stavka 1. točke 5. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) i članka 5. Zakona o investicijskim fondovima (»Narodne novine« broj 150/05), povodom zahtjeva NFD AUREUS INVEST d.d. za upravljanje investicijskim fondovima iz Zagreba, Ilica 1/a, zastupanog po Dejanu Rajbaru i Hrvoju Šabanu, za brisanje iz registra investicijskih fondova Republike Hrvatske MP-BALKAN.HR otvorenog investicijskog fonda s javnom ponudom, Upravno vijeće Hrvatske agencije za nadzor financijskih usluga na sjednici održanoj 3. svibnja 2012. godine donijelo je

RJEŠENJE

1. Iz registra investicijskih fondova Republike Hrvatske, koji vodi Hrvatska agencija za nadzor financijskih usluga, s danom 3. svibnja 2012. godine briše se MP-BALKAN.HR otvoreni investicijski fond s javnom ponudom, kojim upravlja NFD AUREUS INVEST d.d. za upravljanje investicijskim fondovima iz Zagreba, Ilica 1/a. Fond je upisan u registar fondova Republike Hrvatske pod identifikacijskim brojem JPD108, a njegovo je osnivanje odobreno rješenjem Hrvatske agencije za nadzor financijskih usluga od 7. veljače 2008. godine (klasa: UP/I-451-04/07-09/51, urbroj: 326-113-08-6).

2. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

Hrvatska agencija za nadzor financijskih usluga (dalje: Agencija) zaprimila je 16. travnja 2012. godine zahtjev NFD AUREUS INVEST d.d. za upravljanje investicijskim fondovima iz Zagreba, Ilica 1/a (dalje: Društvo), za brisanje iz registra fondova Republike Hrvatske MP-BALKAN.HR otvorenog investicijskog fonda s javnom ponudom.

U svom Zahtjevu Društvo je navelo da je Društvu pripojeno društvo MP Invest d.d. za upravljanje investicijskim fondovima iz Zagreba, te Društvo kao pravni slijednik društva MP Invest d.d. za upravljanje investicijskim fondovima iz Zagreba, podnosi zahtjev za brisanje MP-BALKAN.HR otvorenog investicijskog fonda s javnom ponudom iz registra fondova Republike Hrvatske.

Također Društvo je navelo da je društvo MP Invest d.d. za upravljanje investicijskim fondovima iz Zagreba, dobilo odobrenje za osnivanje MP-BALKAN.HR otvorenog investicijskog fonda s javnom ponudom Rješenjem Agencije od 7. veljače 2008. godine, klasa: UP/I-451-04/07-09/51, urbroj: 326-113-08-6., te da MP-BALKAN.HR otvoreni investicijski fond s javnom ponudom nikada nije započeo s radom i nikada nije imao niti jednog udjelničara, niti imovine pod upravljanjem, te zbog navedenog Društvo moli brisanje MP-BALKAN.HR otvorenog investicijskog fonda s javnom ponudom iz registra fondova Republike Hrvatske.

Agencija je pregledom zahtjeva Društva i izvještaja koje Društvo dostavlja Agenciji utvrdila da MP-BALKAN.HR otvoreni investicijski fond s javnom ponudom nikada nije započeo s radom.

S obzirom da je Društvo podnijelo zahtjev za brisanje iz registra fondova Republike Hrvatske MP-BALKAN.HR otvorenog investicijskog fonda s javnom ponudom jer isti nikada nije započeo s radom, te da je Agencija utvrdila da navedeni fond nije započeo s radom potrebno ga je brisati iz registra fondova Republike Hrvatske, na temelju članka 5. stavka 2. Zakona o investicijskim fondovima (»Narodne novine« broj 150/05, dalje: ZIF), kojim je propisano da se u registar fondova Republike Hrvatske upisuju sve promjene podataka određenih ZIF-om i Pravilnikom o sadržaju i načinu vođenja registra fondova (»Narodne novine« broj 29/06), te je odlučeno kao u točki 1. izreke ovog rješenja.

Odredba članka 8. ZIF-a propisuje da se ovo rješenje objavljuje u »Narodnim novinama«, dok odredba članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) određuje da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 2. izreke ovoga rješenja.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu u Zagrebu u roku od 30 dana od dana primitka ovog rješenja.

Klasa: UP/I-451-04/12-06/3
Urbroj: 326-113-12-2
Zagreb, 3. svibnja 2012.

Predsjednik Upravnog vijeća
Petar-Pierre Matek, v. r.

Rješenje, NN 56/2012-1406